Dr. Benedict Vilakazi (1906-1948) was 'n Zoeloedigter en taalkundige. Hy is uit ’n Protestantse familie in Natal gebore, maar word tot die Rooms-Katolieke geloof bekeer. Hy ontvang opleiding by Mariannhill en kom in ’n groot mate onder die invloed van vader Bernhard Huss. Hy bekwaam hom as onderwyser en in 1930 word hy aangestel as lektor in Zoeloe in die department Bantoestudies aan die Universiteit van die Witwatersrand, die eerste sodanige aanstelling in die land. Hy was ’n bekwame skrywer in Zoeloe en Engels en het in medewerking met dr. C.M. Doke die nuwe Zoeloewoordeboek saamgestel. Hy het ook talle boeke geskryf. Oorlede op 42-jarige ouderdom. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.